Борис Младенов-Young
Обичам ви, деца, но обичта ми…

chitanka.info

Обичам ви, деца, но обичта ми

не можете сега да разберете;

едва като пораснете голями

и имате деца, ще я прозрете.

Тя днес към вас протича през ръцете,

които ви обсипват с ласки неми;

в очите стари ще я прочетете,

в съветите и в критиките преми.

Защото обичта е отговорна

и неин дълг е да ви възпитава,

да бъде милостива, но и строга…

За тази своя дейност неуморна

не търси тя отплата, нито слава,

не чака и признание от бога!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.